|  |  |
| --- | --- |
|   | Liikenneasiat 123 § / 2022 |

Kuntalaisaloite Lukkarinkadun muuttaminen pihakaduksi Snellmaninkadun ja Sepänkadun väliseltä matkalta.

Aloite

Kaupungille on tehty aloite Lukkarinkadun muuttamiseksi pihakaduksi Snellmaninkadun ja Sepänkadun väliseltä matkalta. Perusteluina on mm. että joidenkin kiinteistöjen sisäänkäynnit tulevat suoraan kadulle ja etenkin talvella liikuntarajoitteisten henkilöiden on hankala kulkea kapealle jalkakäytävälle, koska katukivetys on heille haittana siirryttäessä suojatietä jalkakäytävälle.

Selostus ja perustelu Asemakaavassa v.1978 Lukkarinkatu välillä Snellmaninkatu- Sepänkatu on katualuetta. Rännikatujen kehittämissuunnitelmassa (hyväksytty kaupunginhallituksessa 17.10.2005 §556) ko. osuus on esitetty toteutettavaksi pihakatuna.

Pihakaduksi muuttaminen edellyttää rakenteellisia muutoksia, muutos ei onnistu pelkällä liikennemerkin asettamisella. Pihakadun rakenteiden on oltava sellaisia, että autoilija huomaa tulleensa erilaiselle alueelle. Nämä muutokset ovat tärkeitä etenkin sisäänajo- ja ulostulokohdissa. Pihakadulle ajetaan yleensä viistetyn reunakiven yli, reunakivijärjestelyille tuetaan liikennesäännön väistämisvelvollisuutta (pihakadulta tuleva väistää muuta liikennettä (TLL 24§)). Pihakadulla voi olla myös muita rakenteita, kuten sivusiirtymiä.

Sepänkatu- Lukkarinkatu rännikaturistikkoa ei ole vielä saneerattu. Saneerausta ei ole myöskään ajoitettu investointiohjelmaan. Saneerauksen yhteydessä tullaan Lukkarinkatu välillä Snellmaninkatu-Sepänkatu muuttamaan hyvin todennäköisesti pihakaduksi rännikatujen kehittämissuunnitelman mukaisesti. Tässä vaiheessa pihakaduksi muuttaminen edellyttäisi muita rakenteellisia muutoksia, joten tässä vaiheessa niitä ei lähdetä toteuttamaan.

Päätös

Lukkarinkatu välillä Snellmaninkatu-Sepänkatu muuttaminen pihakaduksi tutkitaan Lukkarinkatu- Sepänkatu rännikaturistikon saneerauksen suunnittelun yhteydessä.

Toimivallan peruste Kaupunkiympäristön palvelualueen toimintasääntö § 10

|  |  |
| --- | --- |
| Ari Räsänen |   |
| suunnittelupäällikkö |   |

Asiakirja on allekirjoitettu koneellisesti Kuopion kaupungin asian-
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Hanna Myllynen, puh. +358 44 718 5333 |

etunimi.sukunimi(at)kuopio.fi

Liitteet Oikaisuvaatimusohje A

|  |
| --- |
| 7173/2022 Kuntalaisaloite |

Tiedoksianto Päätös on lähetetty sähköpostitse tiedoksi 21.9.2022.

|  |  |
| --- | --- |
|   |  |

Tiedoksi

|  |
| --- |
| Aloitteen tekijä  |
| Kaupunginhallitus  |
| Kaupunkirakennelautakunta  |

Nähtävänäolo Päätös on yleisesti nähtävänä Kuopion kaupungin verkkosivuilla www.kuopio.fi/paatoksenteko 21.9.2022.

**Liite A kuntalain mukainen oikaisuvaatimusohje**

 Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

 Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

 Kaupunkirakennelautakunta

 Postiosoite PL 1097, 70111 KUOPIO

 Käyntiosoite Suokatu 42

 Sähköposti kaupunkiymparisto(at)kuopio.fi

 Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

 Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.